Toyota C-HR

Toyota C-HR on Toyotan vuodesta 2016 lähtien valmistama crossover-tyyppinen henkilöautomalli, joka esiteltiin Geneven autonäyttelyssä keväällä 2016. Mallin muotoilu perustuu Pariisin autonäyttelyssä 2014 näytteillä olleeseen konseptiautoon. Nimi C-HR tulee sanoista Coupé High-Rider. Kiinassa mallia myydään nimellä Toyota Izoa.

Vuoden 2017 Euro NCAP -kolaritestistä C-HR sai tulokseksi täydet viisi tähteä.

Moottorivalikoimassa on neljä bensiinimoottoria: turboahdettu 1,2-litrainen (116 hv), 1,5-litrainen, 1,8-litrainen hybridi (122 hv) ja 2,0-litrainen. 1,5-litraista myydään vain Indonesiassa, 2,0-litraista puolestaan Yhdysvalloissa. 1,2-litraisen yhteyteen on saatavana neliveto. 

Syksyllä 2019 malli koki pienen kasvojenkohotuksen, jossa se sai muun muassa LED-ajovalot ja -takavalot sekä uuden tietoviihdejärjestelmän. Puskurin etuhelma on nyt lisäksi korinvärinen. Uusi moottorivaihtoehto on 2,0-litrainen hybridi, jossa bensiinimoottorin ja sähkömoottorin suurin yhteisteho on 184 hevosvoimaa.

Lähteet

Aiheesta muualla 

C-HR
J-segmentin autot
2010-luvun autot
2020-luvun autot